CELEX: 52015PC0171
Language: el
Date: 2015-04-22
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που θα ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (Copernicus)

ΕΥΡΩΠΑΪΚΗ ΕΠΙΤΡΟΠΗ
            ?????????, 22.4.2015
            COM(2015) 171 final
            ΠΑΡΑΡΤΗΜΑ
            ΑΠΟΦΑΣΗ αριθ. …/2015 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧτηςγια την τροποποίηση του πρωτοκόλλου 31 της συμφωνίας ΕΟΧ σχετικά με ειδικούς τομείς εκτός του πλαισίου των τεσσάρων ελευθεριών
            στην
            Πρόταση για απόφαση του Συμβουλίου
            για τη θέση που θα ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών(Copernicus)
            
               
         
         
            
               ΠΑΡΑΡΤΗΜΑ
               
                  ΑΠΟΦΑΣΗ αριθ. …/2015 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
               
                  της 
               
                  για την τροποποίηση του πρωτοκόλλου 31 της συμφωνίας ΕΟΧ 
                  σχετικά με ειδικούς τομείς εκτός του πλαισίου των τεσσάρων ελευθεριών
            
            
               Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
            
            
               Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως τα άρθρα 86 και 98, 
            
            
               Εκτιμώντας τα ακόλουθα:
            
            
               (1)Η συνεργασία των συμβαλλόμενων μερών στη συμφωνία ΕΟΧ επεκτάθηκε με την απόφαση αριθ. 249/2014, της 13ης Νοεμβρίου 2014
                  1
               , της Μεικτής Επιτροπής του ΕΟΧ ώστε να συμπεριλάβει και τον κανονισμό (ΕΕ) αριθ. 377/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τη θέσπιση του προγράμματος Copernicus και την κατάργηση του κανονισμού (ΕΕ) αριθ. 911/2010
                  2
               .
            
            
               (2)Η συνεργασία θα πρέπει να επεκταθεί για να συμπεριλάβει, υπό τους όρους που προβλέπονται στο πρωτόκολλο 31 της συμφωνίας ΕΟΧ και τη Νορβηγία, της οποίας η συμμετοχή θα ξεκινήσει συνεπώς από την 1η Ιανουαρίου 2014.
            
            
               (3)Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2014.
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Στο άρθρο 1 παράγραφος 8δ) στοιχείο ε) του πρωτοκόλλου 31 της συμφωνίας ΕΟΧ, οι λέξεις «στη Νορβηγία και το» διαγράφονται και προστίθεται η λέξη «στο».
            
            
               Άρθρο 2
            
            
               Η παρούσα απόφαση αρχίζει να ισχύει την επομένη της τελευταίας κοινοποίησης δυνάμει του άρθρου 103 παράγραφος 1 της συμφωνίας ΕΟΧ?.
            
            
               
                  3Εφαρμόζεται από την 1η Ιανουαρίου 2014.
            
            
               Άρθρο 3
            
            
               Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
            
            
               Βρυξέλλες,
            
            
               
                     Για τη Μεικτή Επιτροπή του ΕΟΧ
               
               
                     Ο Πρόεδρος
                     
                     
                     
                     Οι Γραμματείς
                     της Μεικτής Επιτροπής του ΕΟΧ
               
            
         
         
            
                  
                     (1)
                  ΕΕ L (…) (δεν έχει ακόμη δημοσιευτεί).
               
               
                  
                     (2)
                  ΕΕ L 122 της 22.4.2014, σ. 44.
               
               
                  
                     (3)
                   [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            ?????????, 22.4.2015
            COM(2015) 171 final
            2015/0088(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα ληφθεί, εξ ονόματος της Ευρωπαϊκής Ένωσης,στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών(Copernicus)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Για την κατοχύρωση της απαιτούμενης ασφάλειας δικαίου και της ομοιογένειας της εσωτερικής αγοράς, η Μεικτή Επιτροπή του ΕΟΧ οφείλει να ενσωματώσει στη συμφωνία ΕΟΧ όλη τη σχετική νομοθεσία της ΕΕ, το συντομότερο δυνατό μετά τη θέσπισή της. 
            
            
               Σύμφωνα με το άρθρο 78 της συμφωνίας ΕΟΧ, τα συμβαλλόμενα μέρη ενισχύουν και διευρύνουν τη συνεργασία στο πλαίσιο των δραστηριοτήτων της Ένωσης, μεταξύ άλλων, στους τομείς του περιβάλλοντος και της έρευνας και τεχνολογικής ανάπτυξης. 
            
            
               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               Σκοπός του σχεδίου απόφασης της Μεικτής Επιτροπής του ΕΟΧ (που επισυνάπτεται στην πρόταση απόφασης του Συμβουλίου) είναι η τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, έτσι ώστε να επεκταθεί η συνεργασία των συμβαλλόμενων μερών στους τομείς του περιβάλλοντος και της έρευνας και τεχνολογικής ανάπτυξης.
            
            
               Η συνεργασία των συμβαλλόμενων μερών του ΕΟΧ επεκτάθηκε ήδη ώστε να εμπερικλείει το πρόγραμμα Copernicus σύμφωνα με απόφαση της Μεικτής Επιτροπής του ΕΟΧ αριθ. 249/2014 της 13ης Νοεμβρίου 2014
                  1
               . Μία παραπομπή στον κανονισμό (ΕΕ) αριθ. 377/2014 για τη θέσπιση του προγράμματος Copernicus συμπεριλήφθηκε στο άρθρο 1 παράγραφος 8δ) του πρωτοκόλλου 31 της συμφωνίας ΕΟΧ. Τις λεπτομέρειες της προβλεπόμενης συνεργασίας μεταξύ των συμβαλλόμενων μερών του ΕΟΧ όσον αφορά το συγκεκριμένο ζήτημα, τις προβλέπει επίσης με σχετική διάταξη το πρωτόκολλο 31 του ΕΟΧ.
            
            
               Σύμφωνα με το άρθρο 1 παράγραφος 8δ) στοιχείο ε) του πρωτοκόλλου 31, η Νορβηγία και το Λιχτενστάιν εξαιρούνται από τη συμμετοχή στο πρόγραμμα Copernicus. Ωστόσο, η Νορβηγία έχει άρει τα εμπόδια που παρακώλυαν τη συμμετοχή της. Κατά συνέπεια, οι σχετικές διατάξεις που καθορίζουν τη συμμετοχή των κρατών ΕΖΕΣ στο πρόγραμμα ισχύουν και για τη Νορβηγία και η παραπομπή στη Νορβηγία στο στοιχείο ε) διαγράφεται.
            
            
               Θα πρέπει να σημειωθεί ότι, η Νορβηγία αιτήθηκε η συμμετοχή της στο πρόγραμμα Copernicus να ξεκινήσει αναδρομικά από την 1 Ιανουαρίου 2014. Η οικονομική συνεισφορά στο πρόγραμμα Copernicus σχετικά με το οικονομικό έτος 2014 θα προστεθεί στη συνεισφορά που αφορά το οικονομικό έτος 2015 και θα συμπεριληφθεί στην πρόσκληση καταβολής συνεισφορών του 2015. Στο πλαίσιο αυτό το κοινοβούλιο της Νορβηγίας έχει εγκρίνει προσωρινά τα σχετικά κεφάλαια. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Το άρθρο 1 παράγραφος 3 του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ προβλέπει ότι η θέση που λαμβάνεται εξ ονόματος της Ένωσης όσον αφορά τις αποφάσεις αυτές καθορίζεται από το Συμβούλιο, κατόπιν προτάσεως της Επιτροπής. 
            
            
               Η Επιτροπή υποβάλλει το σχέδιο απόφασης της Μεικτής Επιτροπής του ΕΟΧ προκειμένου να εγκριθεί από το Συμβούλιο ως θέση της Ένωσης. Η Επιτροπή ελπίζει ότι θα μπορέσει να την παρουσιάσει στη Μεικτή Επιτροπή του ΕΟΧ το συντομότερο δυνατό.
            
            
               2015/0088 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που θα ληφθεί, εξ ονόματος της Ευρωπαϊκής Ένωσης,
                  στη Μεικτή Επιτροπή του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
                  (Copernicus)
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 189 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο
                  2
               , και ιδίως το άρθρο 1 παράγραφος 3,
            
         
         
            
               Έχοντας υπόψη την πρόταση της Ευρωπαϊκής Επιτροπής, 
            
            
               Εκτιμώντας τα ακόλουθα:
            
            
               (1)Η συμφωνία για τον Ευρωπαϊκό Οικονομικό Χώρο
                  3
                (εφεξής η «συμφωνία ΕΟΧ») άρχισε να ισχύει την 1η Ιανουαρίου 1994.
            
            
               (2)Σύμφωνα με το άρθρο 98 της συμφωνίας ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 της συμφωνίας ΕΟΧ.
            
            
               (3)Το πρωτόκολλο 31 της συμφωνίας για τον ΕΟΧ περιλαμβάνει διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.
            
            
               (4)Η συνεργασία των συμβαλλόμενων μερών στη συμφωνία ΕΟΧ επεκτάθηκε με την απόφαση αριθ. 249/2014, της 13ης Νοεμβρίου 2014
                  4
               , της Μεικτής Επιτροπής του ΕΟΧ ώστε να συμπεριλάβει και τον κανονισμό (ΕΕ) αριθ. 377/2014 του Ευρωπαϊκού Κοινοβουλίου και του Συμβουλίου, της 3ης Απριλίου 2014, για τη θέσπιση του προγράμματος Copernicus και την κατάργηση του κανονισμού (ΕΕ) αριθ. 911/2010
                  5
               .
            
            
               (5)Η συνεργασία θα πρέπει να επεκταθεί για να συμπεριλάβει, υπό τους όρους που προβλέπονται στο πρωτόκολλο 31 της συμφωνίας ΕΟΧ και τη Νορβηγία, της οποίας η συμμετοχή θα ξεκινήσει συνεπώς από την 1η Ιανουαρίου 2014.
            
            
               (6)Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2014.
            
            
               (7)Η θέση της Ένωσης στη Μεικτή Επιτροπή του ΕΟΧ θα πρέπει επομένως να βασιστεί στο συνημμένο σχέδιο απόφασης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να υιοθετηθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ, για την προτεινόμενη τροποποίηση του πρωτοκόλλου 31 της συμφωνίας ΕΟΧ  σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, βασίζεται στο σχέδιο απόφασης της Μεικτής Επιτροπής του ΕΟΧ  που επισυνάπτεται στην παρούσα  απόφαση.
            
            
               Άρθρο 2
            
            
               Η παρούσα απόφαση αρχίζει να ισχύει από την ημερομηνία της έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  [δεν έχει ακόμα δημοσιευθεί]
               
               
                  
                     (2)
                  ΕΕ L 305 της 30.11.1994, σ. 6.
               
               
                  
                     (3)
                  ΕΕ L 1 της 3.1.1994, σ. 3. 
               
               
                  
                     (4)
                  ΕΕ L (…) (δεν έχει ακόμη δημοσιευτεί).
               
               
                  
                     (5)
                  ΕΕ L 122 της 22.4.2014, σ. 44.